फिर उठा नॉन फिजिबिलिटी कॉलोनियों में कनेक्शन देने का मुद्दा
बीएसएनएलकी दूरसंचार सलाहकार समिति के नए वित्तीय वर्ष के बाद पहली मीटिंग सोमवार को आयोजित की गई। मीटिंग में पहली बार अजमेर के सांसद प्रो. सांवरलाल जाट भी पहुंचे। मीटिंग में नॉन फिजिबिलिटी वाली कॉलोनियों में लैंडलाइन और ब्रॉडबैंड कनेक्शन का मुद्दा एक बार फिर उठा। इस मामले में अब सांसद जाट ने भी बीएसएनएल जीएम एनएल मीणा को कनेक्शन जारी करने के लिए आवश्यक कार्रवाई करने के निर्देश दिए हैं।
मीटिंग में पार्षद एवं समिति सदस्य जेके शर्मा ने कहा कि पत्रकार कॉलोनी, हरिभाऊ उपाध्याय नगर, कोटड़ा और पंचशील की कई कॉलोनियां हैं, जहां लंबे समय से लैंडलाइन कनेक्शन एवं ब्रॉडबैंड नहीं दिए जाते। इस पर सांसद प्रो. सांवरलाल जाट ने कहा कि प्रबंधन गांवों और शहरों में कनेक्शन देने के लिए कार्य करे। कोई दिक्कत आए तो उनसे संपर्क करे, वे दूरसंचार मंत्री से बात करेंगे। बीएसएनएल अजमेर द्वारा वित्तीय वर्ष 2016-17 में प्राप्त उपलब्धियों पर आधारित एक प्रेजेंटेशन प्रस्तुत किया गया। समिति सदस्यों ने सुझाव दिए। सदस्य बालकिशन लोढ़ा ने सदस्यों को परिचय-पत्र प्रदान करने कॉल ड्रॉप कम करने के सुझाव दिए गए।
पूर्व पार्षद सदस्य जयकिशन पारवानी ने भी मोबाइल टावर शेयरिंग संबंधी सरवाड़ क्षेत्र से सदस्य राधेश्याम पोरवाल ने सरवाड़ की दरगाह में भी अजमेर के ख्वाजा गरीब नवाज की दरगाह की तरह वाई-फाई सुविधा प्रदान करने की मांग की। जीएम एनएल मीना ने सांसद एवं सदस्यों के सुझावों पर गंभीरता से कार्य करने का आश्वासन दिया। उपमहाप्रबंधक (मोबाइल सेवा) जीएस शर्मा ने आभार जताया। मीटिंग में जीएस छाबड़ा, राजभाषा अधिकारी श्रद्धा माथुर एवं पीआरओ एसके शर्मा सहित अन्य अधिकारी मौजूद थे।
सांसद प्रो. सांवरलाल जाट ने दिए बीएसएनएल जीएम को निर्देश
hin_Deva hin_Deva hin_Deva hin_Deva hin_Deva